ร้านนี้ที่ได้ไปสืบเนื่องจากแฟนเป็นคนรักแมวมาก ส่วนเราไม่ชอบแมวเลย เรารักหมามากก แต่ด้วยความรักที่มีต่อแฟน ก็เลยพาไปเซอร์ไพรส์ค่ะ

ร้านอยู่ริมถนนเลย ที่จอดรถมีแค่ 3 คันเอง แต่เราสามารถจอดหน้าร้านได้ พนักงานที่หน้าร้านจะนำรถเราไปจอดที่อื่นให้ค่ะ

ตัวร้านเหมือนบ้าน อบอุ่นๆ ชิวๆ ตอนแรกที่เข้าไปก็ต้องทำความเข้าใจกฎก่อน ที่นี่ห้ามอุ้มแมว ห้ามให้แมวกินขนมนะคะ พร้อมแล้วก็เข้ากันเลย

พนักงานแนะนำเมนูขนม เรามากัน 2 คน ก็ต้องสั่งเซ็ต 2 คนตั้ง 5xx ปลายๆ แน่ะ แถมเลือกเครื่องดื่มได้แค่แบบร้อน ถ้าแบบเย็นต้องเพิ่มเงินด้วยย เรียกได้ว่าแพงจับจิต แต่ถ้ามองว่าเป็นค่าเข้าชมแมว ส่วนอาหารเป็นออฟชั่นเสริมก็พอได้อยู่ (หลอกตัวเองให้สบายใจ ????????) 

หลังจากสั่งเรียบร้อยเราก็ล้างมือแล้วก็บุกห้องน้องแมวกันเลยค่ะ ในห้องจะเป็นพื้นที่กว้างๆ โล่งๆ มีพื้นที่และของเล่นของน้องแมวเพียบ เราก็เลือกโต๊ะที่จะนั่ง ก่อนจะนั่งสำรวจดูดีๆ ก่อนนะคะว่าไม่มีเจ้าถิ่นนอนซุกตัวอยู่ เค้านอนกันทุกที่แบบเราเป็นผู้มาเยือนโดยแท้

แมวที่นี่มีหลายสายพันธุ์มากค่ะ แมวป่า เปอร์เซีย น่ารักๆ ทั้งนั้น มีตัวนึงเดินมานอนบนตักแฟนเราด้วย

มาเข้าเรื่องของกินกันค่ะ ออกทะเลไปซะไกล ขนมที่มาเสิร์ฟชิ้นใหญ่มากก
- ชาเขียวร้อน หอม ชาเขียวเข้มข้น 
- ชอคโกแลตเย็น เข้มข้นมากกก หวานกำลังดี ชอบค่ะ
- เค้กเวลเว็ต อร่อยดีนะคะ รสชาติดี แต่เราว่าแป้งมันหยาบไปหน่อย
- เค้กมะพร้าว เด็ดเลย แป้งนุ่ม อร่อย หวานกำลังดี ชอบค่ะ

รวมๆ แล้วร้านนี้โอเคเลยค่ะ ใช้เวลาชิวๆ อยู่ที่ร้านได้นานๆ แมวเยอะ หลากหลายสายพันธุ์ ขนมอร่อย เสียอย่างเดียว แพงอ่ะ ถ้าลดลงมาซักนิ้ดดจะเพอร์เฟคมากค่ะ